b'\n_START_ARTICLE_\nPukkilan kartano\n_START_PARAGRAPH_\nPukkilan kartano on Kaarinassa sijaitseva kartanomuseo. Kartano oli 1540-luvulta aina 1720-luvulle Bock-suvun hallussa. Kartanon nykyinen rokokootyylinen p\xc3\xa4\xc3\xa4rakennus, jonka rakennutti kartanoa tuolloin omistanut hovioikeudenneuvos, my\xc3\xb6hempi Turun ja Porin l\xc3\xa4\xc3\xa4nin maaherra Christoffer Johan Rappe, on vuodelta 1762. P\xc3\xa4\xc3\xa4rakennuksen pohjakaava perustuu Carl Wijnbladin vuonna 1755 julkaisemiin mallipiirustuksiin, jossa esimerkiksi ikkunat ovat 20-ruutuiset _NEWLINE_Museo esittelee 1700-luvun yl\xc3\xa4luokan asumisoloja. Museovirasto remontoi tilan rakennukset alkuper\xc3\xa4iseen ulkoasuunsa vuosina 1965\xe2\x80\x931970 ja avasi kartanon yleis\xc3\xb6lle vuonna 1970. Pukkilan kartanomuseo on my\xc3\xb6s yksi Suomen valtakunnallisesti merkitt\xc3\xa4vist\xc3\xa4 rakennetuista kulttuuriymp\xc3\xa4rist\xc3\xb6ist\xc3\xa4. _NEWLINE_Yhdisyneiden kansakuntien p\xc3\xa4iv\xc3\xa4n\xc3\xa4 2017 lehdist\xc3\xb6ss\xc3\xa4 kirjoitettiin, ett\xc3\xa4 Kiinteist\xc3\xb6osakeyhti\xc3\xb6 Pukkilan Kartano on ostanut tilan maineen 400 000 euron hinnalla. Uuden omistajan on m\xc3\xa4\xc3\xa4r\xc3\xa4 tarjota tulevaisuudessa toimitiloja kartanokokonaisuudessa perinnerakentamisen alalla toimiville yrityksille ja my\xc3\xb6s muillea ko. milj\xc3\xb6\xc3\xb6t\xc3\xa4 arvostaville toimijoille.'